Otto Magnus Jakob Peter Karl Adam von Stackelberg
Parun Otto Magnus Jakob Peter Karl Adam von Stackelberg (kasutas nimekuju Otto Magnus; 18. august 1867 (ukj) Ungru mõis, Kiltsi vald – 3. veebruar 1947 Doberan) oli baltisaksa genealoog ja kirjanik. Ta oli Kiideva mõisa omanik. Ta õppis Tartu Kollmanni Eragümnaasiumis ja seejärel 1887–1892 Tartu ülikoolis õigusteadust. 1905–1918 oli ta Läänemaa kreisisaadik (saksa Kreisdeputierter für die Wiek). Aastal 1917 elas ta lühikest aega Soomes. Aastast 1918 elas ta Ida-Preisimaal Schönfeldis (praegu Sówki) Tiefensees (praeguse haldusjaotuse järgi Lelkowo vallas Braniewo maakonnas Warmia-Masuuria vojevoodkonnas Poolas). Hiljem asus ta Doberani (asub Saksamaal Mecklenburg-Vorpommerni liidumaal), kus ta ka suri.